
Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezartzen denaren babesean, honako interpelazio hau aurkezten dio Eskubide Sozialetako, Ekonomia Sozialeko eta Enpleguko kontseilariari, Osoko Bilkuran eztabaidatzeko:
Nafarroan, Nafarroako Gobernu aurrerakoi eta anitz baterako programa-akordioak lehentasunezko helburu hauek ezartzen ditu: enplegua sortzea eta enpleguaren kalitatea hobetzea, Nafarroako lan-osasuna eta desberdinkeriak desagerraraztea, genero-arrakala eta langabezia murrizteko, zailtasun gehien dauzkaten kolektiboen babesa hobetuta. Horretarako, enplegu-politika aktiboak garatuko dira, lehentasuna emanez lan-eremuan zailtasun gehien dituzten pertsonei; emakumeak, gazteak, 45 urtetik gorakoak, iraupen luzeko langabeak, migratzaileak, desgaitasuna dutenak eta bazterkeria pairatzeko arriskuan daudenak.
Enplegu-politika aktiboen arloko politika orokorra zein izanen den jakiteko, interpelazio hau aurkezten dugu.

